ཁྱུང་སྤྲུལ་རིན་པོ་ཆེས་རྒན་དཔལ་ཚུལ་བོད་ཀྱི་གཞུང་ཞབས་རྩེ་ཤོད་དྲུང་སྒེར་སེར་སྐྱ་དུ་མ་ལ་སྙན་སུམ་འཁྲིད་དགོས་པའི་ཆེད་དུ་ས་སྟོད་མངའ་རིས་སྒར་དཔོན་ས་ལུང་པ་ལྷ་དབང་རྒྱལ་པོ་ཡབ་སྲས་དང་།སྒར་དཔོན་སྔོན་ལུང་པ།རྩེ་མགྲོན་དགའ་བྲང་བ།རིམ་བཞི་ཁྲོ་དགའ་བ།སྤུ་རྫོང་རིན་སྒང་བ།དཔོན་ཤུད་ཁུད་པ།གཙང་སྤྱི་ཟོམ་ཕུད་པ་སོགས་སྐུ་དྲག་མང་པོ་ལ་སྙན་རྩིས་དང་བརྡ་སྤྲོད་འཁྲིད་དུ་མངག་སྐབས་སྤུ་ཧྲེང་རྫོངས་དཔོན་རིན་སྒང་བ་བསོད་ནམས་དཔལ་འབྱོར་གྱི་མདུན་ནས་སྤུ་རྫོང་གི་བཀའ་ལག་གཙང་བཙན་བླངས།དེ་བཞིན་མངའ་སྤྱི་སྒར་དཔོན་ས་ལུང་པའི་མདུན་ནས་མདའ་རྫོང་གི་ལག་འཁྱེར་རིགས་དང་།དཀོར་རྟེན་ས་གནས་བཅས་ལ་མངའ་རིས་སྤྱི་ཁྱབ་ཀྱི་མགོ་མཆན་དང་།སྒར་དཔོན་ལྷན་རྒྱས་ལ་རྒྱབ་གནོན་བཀའ་ཤོག་ཕྱི་ནང་དོན་རྒྱས་གཙང་བཙན་ཞུས་བླངས་ལ་སླར་གཞུང་གི་འགོ་མཆན་ཞུས་ནས་གུར་གྱམ་དགོན་པ་ལ་གཞུང་གི་བཀའ་འཁྲོལ་གྱི་ཡིག་ཆའི་ཆ་རྐྱེན་དགོས་རིགས་རྣམས་རྒན་ཁོང་གིས་ལེགས་པར་བླངས་ཐུབ་པ་བྱུང་།